### Beslutningstema

Der skal i dette punkt tages beslutning om frigivelse af yderligere anlægsmidler til asfaltering af grusveje.

### Sagsfremstilling

Forvaltningen modtager med jævne mellemrum anmodninger fra borgere om udfordringer ved grusveje. Ønskerne går på, at grusvejene asfalteres, så støvgener undgås, og vejen ikke bliver periodisk opkørt, som det er tilfældet med en del veje, ikke mindst i sæsoner, hvor der foregår forårsarbejde og høst i landbruget.

På Teknik- og Miljøudvalgets møde, den 3. maj 2024 blev der prioriteret en række strækninger i forhold til det afsatte rådighedsbeløb på 0,5 mio kr. i 2024.

På samme møde besluttede udvalget at 1,0 mio. kr. af de frigivne men ikke forbrugte midler fra [adresse] skulle omprioriteres til asfaltering af grusveje (bevillingsprogram 919).

For at arbejdet kan påbegyndes søges der om et tillæg til anlægsbevilling og frigivelse af rådighedsbeløbet som finansieres af ikke forbrugte midler fra [adresse].

### Økonomi

De frie anlægsmidler fra trafiksikkerhedspuljen 2023 er opstået ved, at Tønder Kommune i forbindelse med indsatser på udbedring af uheldsbelastede lokaliteter fik statstilskud hertil, og derfor er de konkrete projekter ikke som forudsat i august 2023 igangsat af midler fra [adresse]. Den kommunale andel af udgifterne til disse projekter er finansieret af [adresse].

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | der gives et tillæg til anlægsbevilling og frigivelse af rådighedsbeløb på 1,0 mio. kr. til asfaltering af grusveje i 2024, |
| at | 1,0 mio. kr. finansieres af frie anlægsmidler fra "Trafiksikkerhedspuljen 2023", og |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales.